钦定古今图书集成/明伦汇编/氏族典/第262卷 > 王昌龄
## 钦定古今图书集成/明伦汇编/氏族典/第262卷 > 王昌龄

按《唐书孟浩然传》：浩然同知名者王昌龄、崔颢，皆位
不显。昌龄，字少伯，江宁人。第进士，补秘书郎。又中宏
辞，迁汜水尉。不护细行，贬龙标尉。以世乱还乡里，为
刺史闾丘晓所杀。张镐按军河南，兵大集，晓最后期，
将戮之，辞曰：“有亲，乞贷馀命。”镐曰：“王昌龄之亲，欲与
谁养？”晓默然。昌龄工诗，绪密而思清，时谓“王江宁”云。